ยาสิว acnotin 10 กินรวมกับยาคุม เมอซิลอน 28 ได้ไหมครับ
สวัสดีค่ะ ยา acnotin เป็นยาอนุพันธ์ของกรดวิตามินเอ ใช้ในผู้ป่วยที่มีสิวอักเสบในระดับรุนแรงมากที่สุด และผู้ที่ไม่ตอบสนองต่อการรักษาสิวด้วยวิธีอื่นๆ โดยผู้ที่ใช้ยาต้องอยู่ในการดูแลของแพทย์อย่างใกล้ชิด และที่สำคัญคือห้ามตั้งครรภ์เด็ดขาด เพราะยาตัวนี้มีผลทำให้เกิดความพิการในทารกได้ ผลข้างเคียงอื่นๆจากยาที่พบได้เช่น การมีตาแห้ง ปากแห้ง ตับอักเสบ หรือเสี่ยงต่อการเป็นโรคซึมเศร้าดังนั้นขณะใช้ยารักษาสิว acnotin นั้น สามารถและควรใช้การคุมกำเนิด ซึ่งสามารถใช้ไปควบคู่กันได้ และอาจจะใส่ถุงยางอนามัยร่วมไปด้วยอีกก็จะดีค่ะ ยาคุมกำเนิดที่อาจจะมีผลกับยา acnotin ได้และควรหลีกเลี่ยง เช่น ยา minipill ยา Ovrette Micronor หรือ Nor-QDแนะนำการใช้ยาต่างๆ โดยเฉพาะอย่างยิ่งยา acnotin ภายใต้การดูแลของแพทย์ เพราะเป็นยาอันตรายที่จะต้องติดตามและเฝ้าระวังผลข้างเคียงหลายอย่าง